galenus.in-hippocratis-prorrheticum-i-commentaria-iii 1.5
Ἐνύπνιά τε ἐν φρενιτικοῖσιν ἐναργῆ . Τοῦτο Σάτυρος ὁ Κοΐντου μαθητὴς , ὃν ἐγὼ πρότερον ἔσχον διδάσκαλον Πέλοπος , οὕτως ἐξηγεῖτο · τῶν ἐν τοῖς φρενιτικοῖς ἐναργῶς ὁρωμένων τε καὶ πραττομένων πρὸς αὐτῶν ὅσα ὁρᾶσθαί τε καὶ πράττεσθαι δοκεῖ ἡμῖν , οὐκ ἔστι κατ’ ἀλήθειαν ὕπαρ , ἀλλ’ ἐνύπνια πάντα ἐναργῆ . ὅτι μὲν οὖν καὶ ἄλλοι τινὲς ἐκ τῶν ὕπνων ἀνιστάμενοι περιέρχονται , κοιμώμενοι μὲν , ἀναπεπταμένους δὲ τοὺς ὀφθαλμοὺς ἔχοντες ὁμοίως τοῖς ἐγρηγορόσιν , ἐν πολλοῖς ἱστόρηταί τε καὶ γέγραπται . εἰ δὲ τοιαῦτά ἐστι τοῖς φρενιτικοῖς τὰ πραττόμενα , τῶν ἀδήλων ἡμῖν ἐστιν . ὅπως δ’ ἂν ἔχει τὸ ἀληθὲς , οὐδὲν εἰς πρόγνωσιν ὀνίνησιν ἡ ἐξήγησις αὕτη . εἰ δ’ ἐγὼ τὰ προηγούμενα τῶν φρενιτικῶν ἐνύπνια βλέπεσθαι λέγω σαφῶς οὕτως , ὡς ἐκθροεῖσθαι τῶν ὕπνων αὐτοὺς , ἀναπηδῶντας ἢ φθεγγομένους διὰ τὴν ἐνάργειαν τῶν φαντασμάτων , χρήσιμον εἰς τὴν τοῦ πάθους τούτου πρόγνωσιν . ἡ γὰρ ξηρότης αὐτὴ τῆς ἀγρυπνίας ἐστὶν αἰτία καὶ τῆς τῶν ὀνειράτων ἐμφάσεως . οὕτω γοῦν καὶ τοῖς μελαγχολικοῖς διὰ τὴν ξηρότητα πάντῃ ἐναργῆ φαίνεται τὰ κατὰ τοὺς ὕπνους φαντάσματα . καὶ τῶν ὑγιαινόντων δὲ τοῖς μὲν ἐνδεῶς διαιτηθεῖσιν ἐναργεῖς οἱ ὄνειροι γίνονται , τοῖς δ’ ἐμπεπλησμένοις ἢ μεθύουσιν οὕτως ἀφάνταστοι δοκοῦσιν εἶναι , διαῤῥεόντων αὐτοῖς τῶν φαντασμάτων ὑπ’ ἀμυδρότητος , ὡς μηδὲ ἴχνος αὐτῶν καταλιπεῖν εἰς μνήμην · οὕτω καὶ τῶν παθῶν ὅσα μεθ’ ὑγρότητος ἐγκεφάλου γένηται , κωματώδη τέ εἰσι καὶ ὑπνώδη καὶ ἀφάνταστα . μοχθηρὸς οὖν ἐστιν ὁ λόγος τῶν οἰομένων οὐδ’ ἐνύπνιον ὁρᾶσθαι τοῖς φρενιτικοῖς ἐναργὲς , εἴ γε φασιν ὡς μηδ’ ὅλως ὁρῶσιν ἐνύπνιον , ὡς ἂν μὴ κοιμώμενοι . πρῶτον μὲν γὰρ ἑτοίμως λαμβάνουσι τὸ τὰ συμπεπληρωμένα σὺν τοῖς οἰκείοις μεγέθεσι πάθη , μόνα καλεῖται ταῖς ἰδίαις προσηγορίαις , ὑπεριδόντες οὐ σμικροῦ λόγου τοῦ κατ’ ἀρχὰς ἡμῖν ῥηθέντος , ὡς οὐδὲ προγινώσκεταί τι τοῖς ἰατροῖς μέλλον πάθημα . τῶν δὲ ἤδη μὲν ἀρχὴν γενέσεως ἐχόντων , οὐδέπω δὲ τοῖς πολλοῖς διὰ τὴν σμικρότητα γνωριζομένων , ἡ γενομένη τοῖς τεχνίταις γνῶσις ἐπαγγελθεῖσα τοῖς ἰδιώταις πρόγνωσις ὡς πρὸς ἐκείνους ἐστὶν , ὥστε καὶ τοὺς φρενιτικοὺς ἤδη τοῖς τεχνίταις γνωρίζεσθαι τῆς κατὰ τὸν ἐγκέφαλον διαθέσεως ἄρτι συνισταμένης . ἔπειτα δὲ εἰ καὶ μὴ συγχωρεῖ τις ὀνομάζειν φρενιτικοὺς ἤδη τοὺς μηδέπω σαφῶς παρακόπτοντας , ἀλλ’ ὅτι γε φρενιτικοὶ γενήσονται . προγνῶναι δυνατόν ἐστιν ἐκ τῶν ἐνυπνίων , ὡς κατὰ τὴν προκειμένην ῥῆσιν ἐγχωρεῖ λελέχθαι , τὰ ἐν τοῖς φρενιτικοῖς ἐσομένοις ἐνύπνια προηγούμενα , πᾶσιν αὐτοῖς ἐναργῶς ὁρᾶσθαι .
Lemmas: ἐνύπνιον τε ἐν φρενιτικός ἐναργής . οὗτος Σάτυρος ὁ Κόϊντος μαθητής , ὅς ἐγώ πρότερος ἔχω διδάσκαλος Πέλοψ , οὕτως ἐξηγέομαι · ὁ ἐν ὁ φρενιτικός ἐναργής ὁράω τε καί πράσσω πρός αὐτός ὅσος ὁράω τε καί πράσσω δοκέω ἐγώ , οὐ εἰμί κατά ἀλήθεια ὕπαρ , ἀλλά ἐνύπνιος πᾶς ἐναργής . ὅτι μέν οὖν καί ἄλλος τις ἐκ ὁ ὕπνος ἀνίστημι περιέρχομαι , κοιμάω μέν , ἀναπετάννυμι δέ ὁ ὀφθαλμός ἔχω ὁμοίως ὁ ἐγείρω , ἐν πολύς ἱστορέω τε καί γράφω . εἰμί δέ τοιοῦτος εἰμί ὁ φρενιτικός ὁ πράσσω , ὁ ἄδηλος ἐγώ εἰμί . ὅπως δέ εἄν ἔχω ὁ ἀληθής , οὐδείς εἰς πρόγνωσις ὀνίνημι ὁ ἐξήγησις οὗτος . εἰμί δέ ἐγώ ὁ προηγούμενος ὁ φρενιτικός ἐνύπνιος βλέπω λέγω σαφῶς οὕτως , ὡς ἐκθροέω ὁ ὕπνος αὐτός , ἀναπηδάω ἢ φθέγγομαι διά ὁ ἐνάργεια ὁ φάντασμα , χρήσιμος εἰς ὁ ὁ πάθος οὗτος πρόγνωσις . ὁ γάρ ξηρότης αὐτός ὁ ἀγρυπνία εἰμί αἰτία καί ὁ ὁ ὄνειρος ἔμφασις . οὗτος γοῦν καί ὁ μελαγχολικός διά ὁ ξηρότης πάντῃ ἐναργής φαίνω ὁ κατά ὁ ὕπνος φάντασμα . καί ὁ ὑγιαίνω δέ ὁ μέν ἐνδεής διαιτέω ἐναργής ὁ ὄνειρος γίγνομαι , ὁ δέ ἐμπίμπλημι ἢ μεθύω οὕτως αφάνταστος δοκέω εἰμί , διαρρέω αὐτός ὁ φάντασμα ὑπό ἀμυδρότης , ὡς μηδέ ἴχνος αὐτός καταλείπω εἰς μνήμη · οὗτος καί ὁ πάθος ὅσος μετά ὑγρότης ἐγκέφαλος γίγνομαι , κωματώδης τε εἰμί καί ὑπνώδης καί ἀφάνταστος . μοχθηρός οὖν εἰμί ὁ λόγος ὁ οἴομαι οὐδέ ἐνύπνιον ὁράω ὁ φρενιτικός ἐναργής , εἰμί γε φημί ὡς μηδέ ὅλως ὁράω ἐνύπνιον , ὡς εἄν μή κοιμάω . πρῶτος μέν γάρ ἑτοίμως λαμβάνω ὁ ὁ συμπληρόω σύν ὁ οἰκέω μέγεθος πάθος , μόνος καλέω ὁ ἴδιος προσηγορία , ὑπεροράω οὖον μικρός λόγος ὁ κατά ἀρχή ἐγώ εἴρω , ὡς οὐδέ προγιγνώσκω τίς ὁ ἰατρός μέλλω πάθημα . ὁ δέ ἤδη μέν ἀρχή γένεσις ἔχω , οὐδέπω δέ ὁ πολύς διά ὁ μικρότης γνωρίζω , ὁ γίγνομαι ὁ τεχνίτης γνῶσις ἐπαγγέλλω ὁ ἰδιώτης πρόγνωσις ὡς πρός ἐκεῖνος εἰμί , ὥστε καί ὁ φρενιτικός ἤδη ὁ τεχνίτης γνωρίζω ὁ κατά ὁ ἐγκέφαλος διάθεσις ἄρτι συνίστημι . ἔπειτα δέ εἰμί καί μή συγχωρέω τις ὀνομάζω φρενιτικός ἤδη ὁ μηδέπω σαφῶς παρακόπτω , ἀλλά ὅτι γε φρενιτικός γίγνομαι . προγιγνώσκω δυνατός εἰμί ἐκ ὁ ἐνύπνιος , ὡς κατά ὁ πρόκειμαι ῥῆσις ἐγχωρέω λέγω , ὁ ἐν ὁ φρενιτικός εἰμί ἐνύπνιος προηγούμενος , πᾶς αὐτός ἐναργής ὁράω .